proxectonos/corpus_dominio_legal_administrativo_tmp huggingface dataset:
13/08/2009 | Administración LocalMunicipal
Cambre
Aprobación definitiva suplemento de crédito 2/2009

ANUNCIO De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de suplemento crédito núm.2/2009, unha vez aprobado inicialmente polo Pleno en sesión que tivo lugar o día 10 de xullo de 2009, publicado no boletín oficial da provincia núm.159, de data 16 de xullo, e transcorrido o prazo de quince días sense presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 6 de agosto de 2009 O Alcalde Antonio Varela Saavedra
13/08/2009 | Administración LocalMunicipal
Brión
Edicto baixa oficio

EDICTO Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal da persoa menor de idade que a continuación se relaciona: INICIAIS: M. D. S. C. DOMICILIO NO PADRON MUNICIPAL: AGRO NOVO Nº 29 15280 OS ANXELES NOME, APELIDOS E DNI DOS REPRESENTANTES LEGAIS: D. LUIZ DE GREGORIO, GLORIA NIEVES DAFA XXXXXXXXX. DNA. SURD COLLAZOS, ROCIO JESUS X02189648X. Resultadando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación, os representantes legais da interesada no procedemento poidan comparecer na oficina municipal do Concello de Brión, sita na Carballeira de Santa Minia nº 2-Brión, para coñecemento e constancia do contido íntegro do expediente que se indica e no seu caso formular as alegacións oportunas e xustificacións que estime oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 5 de agosto de 2009 O ALCALDE Asdo: José Luís García García
13/08/2009 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servicios de atención de visitantes, información turística da Costa da Morte e realización de actividades dinamizadoras culturais e formativas para a posta en valor do edificio e Museo das Torres do Allo e os Batanes del Mosquetin

ANUNCIO DE PROCEDIMIENTO ABIERTO CON MULTIPLICIDAD DE CRITERIOS DE VALORACION a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 7570/2009 2. OBXECTO DO CONTRATO: CONTRATACIÓN DOS SERVICIOS DE ATENCION DE VISITANTES, INFORMACIÓN TURÍSTICA DA COSTA DA MORTE E REALIZACIÓN DE ACTIVIDADES DINAMIZADORAS CULTURAIS E FORMATIVAS PARA A POSTA EN VALOR DO EDIFICIO E MUSEO DAS TORRES DO ALLO E OS BATANES DEL MOSQUETIN 3. PRAZO DE EXECUCIÓN: 1 de setembro de 2009 ate o 31 de xullo de 2011 a) Tramitación: URGENTE b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION O importe maximo a aboar pola Deputación ascende a cantidade de 287.500€ (IVE engadido). Non se esixe 5% do prezo de adxudicación IVE excluido a) Clasificación: non se esixen b) Outros requisitos: non se esixen. a) Data límite de presentación de ofertas: nas horas de oficina de 9.00 a 13.00 horas dentro do prazo de 8 días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) b) Presentarase en 3 sobre pechados A.- SOBRE A.- Subtitulado “Documentación”. Conterá a documentación esixida na cláusula 12ª do Prego de cláusulas administrativas e técnicas particulares B).- Sobre B.- Subtitulado “Referencias Técnicas”. Conterá a documentación esixida na cláusula 12ª do Prego de cláusulas administrativas e técnicas particulares C).- Sobre C.- Subtitulado “Oferta económica” Conterán a oferta economica axustada ao modelo da cláusula 12ª do Prego de cláusulas administrativas e técnicas particulares Os gastos correspondentes aos anuncios da licitación serán por conta do adxudicatario. A Coruña, a 5 de agosto de 2009 O PRESIDENTE A SECRETARIA ACCTAL., Asdo. SALVADOR FERNANDEZ MOREDA Asdo. Mª AMPARO C. TABOADA GIL
13/08/2009 | Administración LocalMunicipal
Santiso
Aprobación provisional da Ordenanza reguladora do prezo público pola realización do campamento urbano de verán

O Pleno do Concello de Santiso, en sesión plenaria ordinaria celebrada o día 10 de xullo de 2009, acordou aprobar provisionalmente a Ordenanza reguladora do prezo público pola realización do campamento urbán de verán así como expoñer o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles, no suposto de que non se presentaran reclamacións contra o mesmo, entenderase automaticamente elevado a definitivo o acordo ata entón provisional, de conformidade co disposto no artigo 47 da Lei 7/1985 de bases do réxime local. Santiso, 21 de xullo de 2009 O ALCALDE Asdo.: Ovidio Leiva Pereiro
13/08/2009 | Administración LocalMunicipal
Betanzos
Anuncio de licitación para o alleamento de parcelas muncipais por procedemento aberto e en forma de concurso, na UE-3 do Plan Parcial de Piadela (SAUI-7).

CONCELLO DE BETANZOS 1.- Entidade adxudicataria: a) Organismo: Concello de Betanzos b) Dependencia: Secretaría.2.- Obxecto do contrato: Alleamento de dúas parcelas de titularidade municipal para uso industrial na UE-3 do Plan Parcial de Piadela (SAUI-7) polo procedemento aberto e forma de concurso. Parcelas: - PARCELA 4, UE-3 SAUI-7 PIADELA (Polígono Industrial). Lindeiros: Norte, parcela 3 e zona verde; Sul, vial 2; Leste, parcela 5 e Oeste, parcela 3 e vial 2. Superficie: 4.634,00m2. Edificabilidade: 3.243,80m2. Uso: Industrial. Cargas: Libre de cargas e gravámens. Inscrición no Rexistro da Propiedade: Inscrita no Rexistro da Propiedade de Betanzos, Tomo 1968, libro 343, folio 5, finca 24546, inscrición 1ª. Procede do proxecto de compensación da UE-3 do PP de Piadela (SAUI-7). - PARCELA 5, UE-3 SAUI-7 PIADELA (Polígono Industrial). Lindeiros: Norte, zona verde; Sul, vial 2; Leste, parcela 6 e Oeste, parcela 4. Superficie: 2.399,00m2. Edificabilidade: 1.679,30m2. Uso: Industrial. Cargas: Libre de cargas e gravámens. Inscrición no Rexistro da Propiedade: Inscrita no Rexistro da Propiedade de Betanzos, Tomo 1968, libro 343, folio 7, finca 24547, inscrición 1ª. Procede do proxecto de compensación da UE-3 do PP de Piadela (SAUI-7). 3.- Prezo de licitación: - PARCELA 4, Prezo de licitación: 635.525,30 €.- IVE: 101.684,04 €.- Licitación e IVE: 737.209,34 €.- - PARCELA 5, Prezo de licitación: 300.460,36 €.- IVE: 48.073,65 €.- Licitación e IVE: 348.534,01 €.- 4.- Garantías: Provisional: PARCELA 4: Aval 2% licitación: 12.710,50 €.- PARCELA 5: Aval 2% licitación: 6.009,20 €.- Definitiva: 5% do importe de adxudicación en cada caso (comprende o importe da parcela máis a cantidade de aplicar a porcentaxe do 16% en concepto de IVE). 5.- Obtención de documentos e información: Concello de Betanzos, Praza de Galicia nº 1, Edificio Liceo, 15300 Betanzos. Negociado de Urbanismo. Teléfono 981 776528. Fax: 981 776529.6.- Presentacón das proposicións: Un mes a contares dende o día seguinte a aquel en que apareza publicado o anuncio de licitación no último diario oficial en que se publique, en horario de apertura ao público ou ben en calquera das formas permitidas no artigo 38.4 da LPAC.7.- Apertura de ofertas: O undécimo día hábil, que non sexa sábado, que siga ao último do prazo de presentación de proposicións, ás 12:00 horas.8.- Gastos de anuncios: Por conta do adxudictario. En Betanzos, a 3 de agosto de 2009. A ALCALDESA-PRESIDENTA, Fdo.- María Dolores Faraldo Botana.
13/08/2009 | Administración LocalMunicipal
Arteixo
Servizos Económicos
Modificación Ordenanza nº 34, reguladora do prezo público pola prestación de servizos socioculturais, deportivos, recreativos e outros análogos

EDICTO A Xunta de Goberno Local, en sesión celebrada o día 22 de xullo de 2009, acordou a modificación da ordenanza nº 34 “Prezo público por prestación de servizos socioculturais, deportivos, recreativos e outros análogos” Ditos acordos foron adoptados en virtude do sinalado no artigo 41 do Real Decreto 2/2004, de 5 de marzo, polo que se aproba o texto refundido da Lei reguladora das facendas locais, facendo uso da delegación efectuada polo Pleno da Corporación en sesión celebrada o día 26 de xuño de 2008, disponiéndose a publicación da modificación citada no Boletín Oficial da Provincia, así como no taboleiro de edictos, aos efectos do seu xeral coñecemento. Arteixo, 4 de agosto de 2009 A Alcaldesa Por delegación, Decreto 2363/08 Asdo: Argimiro Rodríguez Torres Concelleiro de Economía e Facenda.
13/08/2009 | Administración LocalMunicipal
Mazaricos
Dictamen conta xeral do exercicio 2008

ANUNCIO Formulada e rendida a conta xeral do orzamento desta corporación correspondente ao exercicio de 2008, e informada pola Comisión Especial de Contas, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Mazaricos, 29 de xullo de 2009. O ALCALDE José Manuel Santos Maneiro
13/08/2009 | Administración LocalMunicipal
Santiso
Aprobación provisional da Ordenanza fiscal reguladora do prezo público pola prestación do servizo de axuda no fogar

O Pleno do Concello de Santiso, en sesión plenaria ordinaria celebrada o día 10 de xullo de 2009, acordou aprobar provisionalmente a Ordenanza Fiscal reguladora do prezo público pola prestación do Servizo de Axuda no Fogar así como expoñer o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles, no suposto de que non se presentaran reclamacións contra o mesmo, entenderase automaticamente elevado a definitivo o acordo ata entón provisional, de conformidade co disposto no artigo 47 da Lei 7/1985 de bases do réxime local. Santiso, 21 de xullo de 2009 O ALCALDE Asdo.: Ovidio Leiva Pereiro
13/08/2009 | Administración LocalMunicipal
Narón
Intervención
Edicto aprobación inicial Ordenanza Axuda no Fogar

EDICTO A efectos do disposto no artigo 17 do Real decreto lexislativo 2/2004, de 5 de marzo polo que se aproba o Texto Refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente da Ordenanza Fiscal nº 17 reguladora da taxa polo servizo de axuda no fogar. Aprobada provisionalmente polo Concello Pleno en data 30 de xullo do presente ano, os interesados lexitimados, segundo o disposto no artigo 18 do Real decreto lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sin presentarse reclamacións, entenderase elevado a definitivo o presente acordo. Narón, a 5 de agosto de 2009 O Alcalde José Manuel Blanco Suárez
13/08/2009 | Administración LocalMunicipal
As Pontes de García Rodríguez
Secretaría
Anuncio de aprobación inicial do Regulamento do servizo municipal de axuda no fogar do Concello das Pontes de García Rodríguez

Expediente nº 1067/2008-2.05 ANUNCIO Aprobación inicial do Regulamento municipal do servizo de axuda no fogar (SAF) do Concello das Pontes de García Rodríguez O Pleno da Corporación municipal, en sesión que tivo lugar o 30 de xullo de 2009, prestou aprobación inicial ao Regulamento municipal do servizo de axuda no fogar (SAF) do Concello das Pontes de García Rodríguez. Consonte o disposto no acordo plenario adoptado e mais o establecido no artigo 49 da Lei 7/1985, do 2 de abril, reguladora das bases do réxime local (LRBRL), sométese o expediente a información pública por un prazo de trinta días –mediante a publicación do presente anuncio no Boletín Oficial da Provincia da Coruña (BOP) e mais no taboleiro de anuncios da Casa do Concello- para a presentación de reclamacións e suxestións. Durante o expresado prazo –que comezará a contar dende o día seguinte ao da publicación deste anuncio no BOP- as reclamacións e suxestións poderán ser presentadas no rexistro da entidade local, directamente ou a través das formas a que se refire o artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC). De non presentarse ningunha reclamación ou suxestión dentro do prazo de información pública entenderase definitivamente adoptado o acordo até entón provisional. As Pontes de García Rodríguez, 31 de xullo de 2009 O alcalde Valentín González Formoso
13/08/2009 | Administración LocalMunicipal
Carballo
Edicto polo que se fai pública a Resolución 1672/2009 relativa á relación laboral deste Concello de Carballo con Dª. Silvia Torres Iglesias

Ignorándose o domicilio actual DªNatalja Eibe Dobrean, con DNI núm.XXXXXXXXX, e resultando descoñecido ou ausente nos que constan na documentación do persoal existente neste Concello, polo presente notifícaselle, conforme ó establecido nos artigos 59.5 e 61 da Lei 30/1992, de 26 de novembro (B. O. E. do día 27), de Réxime Xurídico das Administracións Públicas e do Procedemento Administrativo Común, en canto a súa notificación ós interesados se refire, que esta Administración dictou unha Resolución 1672/2009, de 2 de xullo, referente a súa relación laboral con este Concello e requíreselle para que se presente no prazo de 10 días contados desde a publicación deste anuncio na Casa do Concello de Carballo (1ª planta ) situada na Praza do Concello), s/n, de Carballo (A Coruña) aos efectos de poñer no seu coñecemento o contido íntegro da citada Resolución. Carballo, 31 de xullo de 2009 O Alcalde D. Evencio Ferrero Rodríguez
13/08/2009 | Administración LocalMunicipal
Teo
Exposición pública licenza apertura 16/09

D. RAUL RICARDO JERONIMO JOSE COLGIU EZZAHOUANI, en representación de MINIÑO GARCÍA S. L. (expte.16/09), solicitou licenza municipal para o establecemento dun local destinado a exposición e venda de vehículos a motor, a emprazar en As Galanas-Reborido, parroquia de Calo. O expediente exponse ao público durante un prazo de vinte días, segundo establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, contados desde o día seguinte ao da inserción deste edicto no DOG e no BOP, co fin de que os afectados pola actividade que se pretende intalar poidan examinalo e formular por escrito as reclamacións ou observacións que estimen oportunas. O expediente completo permanecerá exposto nos servicios urbanísticos deste concello de luns a venres, en horario de 9:00 a 14:00 horas. Teo, 5 de agosto de 2009. O Alcalde. Martiño Noriega Sánchez
13/08/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.10194. Marcial Figueroa Blanco

SERVIZO TERRITORIAL DA ZONA GALICIA CENTRO INFORMACIÓN PÚBLICA ANUNCIO Daniel Sebastian Narimane Andia Resua, con DNI 32234092, solicita de Augas de Galicia un caudal de 0,0024 litros/segundo de augas procedente dun manancial no lugar de Pedreira, parroquia de San Martiño de Ozón (San Martiño), Concello de Muxía (A Coruña), con destino ao abastecemento doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.10194. As características do aproveitamento son: SOLICITANTE: Daniel Sebastian Narimane Andia Resua CAUDAL: 0,0024 litros/segundo DESTINO: uso doméstico ORIXE: “Fonte de Pedreira” LUGAR: Pedreira PARROQUIA: San Martiño de Ozón (San Martiño) CONCELLO: Muxía A Coruña) O aproveitamento consistirá na captación da auga na denominada “Fonte da Pedreira”, levándose as augas soterradamente por camiños públicos a través dun tubo de 32 mm de diámetro nunha lonxitude aproximada de 38,5 m ata a vivenda do solicitante, identificada nos planos como a núm.9505, no lugar de Pedreira, parroquia de San Martiño de Ozón, no Concello de Muxía. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 30 de xullo de 2009 O xefe do Servizo Territorial da Zona Galicia Centro Lynda Anne Sierco Floreta
13/08/2009 | Administración LocalMunicipal
Ribeira
Notificación a propietarios con enderezo descoñecido da resolución adoptada en relación co proxecto de limpeza de franxas de prevención de riscos naturais (fase A), promovido polo Concello de Ribeira

RESOLUCIÓN O Ilmo. Concello de Riveira fai saber aos propietarios das parcelas afectadas polo Proxecto de Limpeza de Franxas de Prevención de Riscos Naturais (Fase A), cuxa relación se achega no documento anexo, o seguinte: Primeiro. As condicións actuais dos predios obxecto de actuación, con abundante vexetación accesoria e árbores de especies non permitidas dentro da franxa de prevención de incendios na zona do Hospital do Barbanza e no entorno do polígono Industrial de Xarás, levan a un incumprimento das obrigas recollidas tanto no artigo 9 da Lei de Galicia 9/2002, do 30 de decembro, de ordenación urbanística e protección do medio rural de Galicia, coas modificación introducidas pola Lei 15/2004, do 29 de decembro (DOG núm.254/2004, do 31 de decembro), en relación co mantemento das condicións de seguridade, así como as obrigas establecidas na Lei 3/2007 do 9 de abril, de prevención e defensa contra os incendios forestais de Galicia (DOG núm.74, do 17 de abril), relativas á adecuada xestión da biomasa de parcelas forestais. Segundo. O Concello de Riveira, no ámbito do proxecto sinalado no parágrafo primeiro, propón a realización das labores necesarias para o cumprimento da lexislación sen ningún custo para os propietarios, levando a cabo a limpeza das fmcas, coa trituración dos restos e eliminación da vexetación arbustiva e arbórea correspondente ás especies non permitidas, e amoreado de madeira no caso de que houbese para a súa posterior retirada. Terceiro. No caso de non aceptar a proposta do Concello, facémoslles saber que teñen un prazo de SETE (7) DÍAS naturais, contados a partir da publicación deste anuncio no Boletín Oficial da Provincia, para axustar os seus predios á citada normativa. E no caso de non realizar as tarefas pertinentes no prazo fixado procederase á execución subsidiaria dos traballos por parte do Concello, despois do oportuno apercibimento previo. O incumprimento destas obrigas será constitutivo das infracción previstas nas letras o), p) e q) do artigo 67 da Lei 43/2003, de montes, en relación co disposto no seu artigo 44.3. Para dar a súa conformidade coa realización dos traballos previstos deberán presentar un escrito neste Concello no prazo sinalado. Se teñen calquera dúbida ou consulta poden poñerse en contacto coa Concellería de Medio Ambiente do Concello de Riveira. O Alcalde de Riveira, Gloria Stella Garcia de Casasola Achemlal, 20 de xullo de 2009 PROXECTO DE LIMPEZA DE FRANXAS DE PROTECCIÓN PARA PREVENCIÓN DE INCENDIOS FORESTAIS 2009 ANEXO: DATOS DOS PREDIOS OBXECTO DE ACTUACIÓN. ZONA DO POLÍGONO INDUSTRIAL DE XARÁS
13/08/2009 | Administración LocalMunicipal
Brión
Edicto baixa oficio

EDICTO Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal da persoa que se relaciona a continuación: DNA. RALUCA GABRIELA ES SEGHYR MITEV NIE: X02189648X DOMICILIO NO PADRON MUNICIPAL: AGRO NOVO Nº 29 15280 OS ANXELES Resultadando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación, a interesada no procedemento poida comparecer na oficina municipal do Concello de Brión, sita na Carballeira de Santa Minia nº 2-Brión, para coñecemento e constancia do contido íntegro do expediente que se indica e no seu caso formular as alegacións oportunas e xustificacións que estime oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 5 de agosto de 2009 O ALCALDE Asdo: José Luís García García
13/08/2009 | Administración LocalMunicipal
Culleredo
Secretaría Xeral
Aprobación inicial da ordenanza xeral de subvencións do Concello de Culleredo

ANUNCIO APROBACIÓN INICIAL DA ORDENANZA XERAL DE SUBVENCIÓNS O Pleno do Concello de Culleredo, en sesión ordinaria realizada o día 28 de xullo de 2009, aprobou inicialmente a Ordenanza Xeral de Subvención do Concello. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar dende o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presenta-las reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 3 de agossto de 2009. O Alcalde Asdo.: Julio Sacristán de Diego
13/08/2009 | Administración LocalMunicipal
Curtis
Exposición pública da conta xeral de 2008

Logo de se formar e render a Conta Xeral deste Concello correspondente ao exercicio de 2008 e de se informar pola Comisión Especial de Contas, sométese á información pública polo prazo de quince días dende a publicación do deste anuncio no Boletín Oficial da Provincia; durante os devanditos quince días e outros oito máis, os interesados poderán presentar reclamacións, reparos ou observacións nos termos establecidos no artigo 212.3 do Rdl 2/2004, de 5 de marzo, polo que se aproba o texto refundido da Lei reguladora das facendas locais. Curtis, 7 de agosto de 2009 O alcalde, Asdo.: Javier Francisco Caínzos Vázquez
13/08/2009 | Administración LocalMunicipal
Santiso
Aprobación provisional da Ordenanza reguladora do réxime interno do servizo de axuda no fogar

O Pleno do Concello de Santiso, en sesión plenaria ordinaria celebrada o día 10 de xullo de 2009, acordou aprobar provisionalmente a Ordenanza reguladora do réxime interno do servizo de axuda no fogar así como expoñer o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles, no suposto de que non se presentaran reclamacións contra o mesmo, entenderase automaticamente elevado a definitivo o acordo ata entón provisional, de conformidade co disposto no artigo 47 da Lei 7/1985 de bases do réxime local. Santiso, 21 de xullo de 2009 O ALCALDE Asdo.: Ovidio Leiva Pereiro
13/08/2009 | Administración LocalMunicipal
Sada
Servizo de Urbanismo
Licenza de apertura para restaurante café-bar en Espíritu Santo

EDICTO Unha vez que foi solicitada neste Concello por JOANMI, S. A. licenza para a apertura dun establecemento destinado RESTAURANTE e CAFE-BAR no local situado en Espiritu Santo, 14 (Soñeiro), cumprindo o disposto no artigo 36. a.5.º do RD 2816/1982, polo que foi aprobado o Regulamento de Espectáculos Públicos, sométese a información pública por período de dez días hábiles, co fin de que durante o mesmo –que empezará a contarse desde o día seguinte ao da inserción do presente edicto no Boletín Oficial da Provincia– poida examinarse o expediente, no servizo de urbanismo deste Concello, situado na Avda. do Porto, núm.24, polas personas que dalgún xeito se consideren afectadas pola actividade que se pretende instalar e formular por escrito as reclamacións ou observacións oportunas. Sada, 28 de xullo de 2009. O ALCALDE Asdo.: Abel López Soto
13/08/2009 | Administración LocalMunicipal
Brión
Edicto baixa de oficio

EDICTO Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal da persoa que se relaciona a continuación: D. PEPE FABIO HERNAN ORBE MARCAIDA BRYAN SANTIAGO MOUSLIH ABDEL RAHMAN NIE: XXXXXXXXX DOMICILIO NO PADRON MUNICIPAL: URB. BALNEARIO Nº 3 PISO 2º C-OS ANXELES Resultadando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación, o interesado no procedemento poida comparecer na oficina municipal do Concello de Brión, sita na Carballeira de Santa Minia nº 2-Brión, para coñecemento e constancia do contido íntegro do expediente que se indica e no seu caso formular as alegacións oportunas e xustificacións que estime oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 5 de agosto de 2009 O ALCALDE Asdo: José Luís García García
13/08/2009 | Administración LocalMunicipal
Vedra
Secretaría-Intervención
Adxudicación definitiva contrato de submintro dun vehículo tipo tractor con apeiros

ANUNCIO En cumprimento do establecido no artigo 138.2 da Lei 30/2007, de 30 de outubro, de contratos do sector público, faise público que a Xunta de Goberno Local, en sesión ordinaria celebrada o día 28 de xullo de 2009, elevou a definitiva a adxudicación provisional do contrato de subministro dun vehículo tipo tractor con apeiros á empresa Maquinaria Agrícola del Noroeste, S. L, no prezo de 127.300,00 euros (IVE engadido). O 78,52% da cantidade anterior será financiada pola Excma. Deputación Provincial de A Coruña. Vedra, 5 de agosto de 2009 O ALCALDE Asdo. Odón C. Cobas García
13/08/2009 | Administración LocalMunicipal
Ordes
Aprobación definitiva orzamentos 2009

EDICTO O Pleno do Concello, en sesión ordinaria celebrada o pasado día 16 de xullo de 2009, aprobou, con carácter inicial, o orzamentos municipais correspondentes ao exercicio 2009 ascendendo o importe do orzamento de ingresos a contía de 18.243.038,10€ e o orzamento de gastos a contía de 17.853.046,06€ de euros, así como o cadro de persoal para o dito exercicio. O expediente permaneceu exposto ao público durante quince días hábiles nas dependencias da Secretaría municipal, tras a publicación levada a cabo no BOP nº 162, do 21 de xullo de 2009. Durante o período de exposición pública indicado, que se iniciou o día 22 de xullo e rematou o 8 de agosto, non se rexistrou reclamación ningunha contra a aprobación do citado expediente, polo que de conformidade co establecido no artigo 169.1 do Real Decreto Lexislativo 2/2004, do 5 de marzo, elévase o dito acordo de aprobación inicial a definitivo. En consecuencia, e de conformidade co establecido no artigo 169.3 do citado corpo legal, faise pública a aprobación definitiva do orzamento municipal do Concello correspondente ao exercicio 2.009 e procédese á publicación do seu resume por capítulos. Así mesmo, en cumprimento do disposto no artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2009, que se reproduce de seguido: Clasificación.–Grupo segundo Lei 7/2007, de 12 de abril.–N.º de postos.–Situación. Ordes, 10 de agosto de 2009. O Alcalde-Presidente D. Manuel Regos Boquete
13/08/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública

CLAVE: DH W.15.26426 Dona Manuela Trinidad El Bouhassani Riguera, con CIF XXXXXXXXX e con enderezo en C/ Ebro, n.° 22, chalet 8.°. 28250 Torrelodones. Solicita AUTORIZACIÓN para colocación de tubaria na zona de policía do río Lourido, no lugar de Lourido, na parroquia de A Pedra, no T. M. de Cariño. As obras solicitadas consisten na apertura de zanxa e instalación dunha tubaria para abastecemento de auga a dúas vivendas, cunha lonxitude de 200 m. l.; cambio de portas, fiestras, retellado, mantenemento de fachadas, instalación dunha barbacoa, pérgola e un carriño. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na C/ Wenceslao Fernández Flórez, 1-2.° A Coruña, onde se atopa exposto o expediente de que se trata, para que poida ser examinado por quen o desexe. A Coruña, 28 de maio do 2009 O xefe de servicio da Zona Galicia Norte Asdo. Luis García Alonso
17/08/2009 | Administración LocalMunicipal
Ferrol
Policía Local
Notificacións de resolucións sancionadoras do concello de ferrol

NOTIFICACIÓN DE SANCIÓNS DE TRÁFICO DO CONCELLO DE FERROL De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes contado desde o día seguinte ao da presente publicación, tendo carácter previo ao recurso contencioso administrativo (art.14.2 RDL 2/2004, de 5 de marzo e 108 da Lei 7/1985 de 02 de abril) Se non se producira resolución expresa do recurso de reposición no prazo dun mes, entenderase desestimado, podendo o interesado interpoñelo recurso contencioso-administrativo perante o Xuzgado Contencioso -Administrativo de Ferrol ou ben perante o xuzgado do mesmo orden xurisdiccional da circunscripción na que teña o seu domicilio o sancionado, a elección do demandante. O recurso contencioso-administrativo poderase interpoñer no prazo de 6 meses, contados desde o día seguinte a aquel no que deba entenderse presuntamente desestimado o recurso previo de reposición (art.46.1 e 4 da Lei 29/1998 de 13 de xullo). Non obstante, poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, Xeral Tributaria, e 21.2 do Real Decreto 320/1994, de 25 de febreiro. Lugar e forma de pagamento: en calquera sucursal da rede de oficinas Caixa Galicia, Caixanova, Banco Pastor, BBVA, BSCH, Banesto, Banco Caixa Geral, Banco Popular, Caja Madrid, La Caixa, Banco Galego, previa solicitude dun documento de pago nas oficinas do Instituto Municipal de Facenda do Concello de Ferrol (IMFACOFE) sitas na Casa do Concello, en horario de luns a venres de 08:30 a 15:00 horas. O que se publica para coñecemento dos interesados Ferrol a a 30 de xullo de 2009 A Concelleira Coordinadora Delegada da Área de Seguridade Cidadá, Tráfico e Transporte Público Mª SANDRA RIOS BOUZA
17/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 132/2009

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. avda. de Santiago, 65. Situación: concello de Negreira. Características Técnicas: Liña eléctrica de media tensión subterránea (L. M. T. S.) a 20 kV, con condutor RHZ1-12/20 kV 3(1x240) Al, cunha Ionxitude de 27 m coa orixe e final na L. M. T. S. a C. T. avda. Santiago, n° 89 (expediente IN407A 2009/09) unha vez entre e saia no C. T. proxectado. Centro de transformación (C. T.) non prefabricado, de potencia 400 kVA e relación de transformación de 20/0,4-0,23 kV. Concello de Negreira. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xullo de 2009 Tristana Moraleja Gómez Xefa territorial da Coruña
17/08/2009 | Administración LocalMunicipal
Cee
Aprobación inicial expediente de suplemento de créditos 1/2009

ANUNCIO O Pleno Corporativo deste Concello, na sesión extraordinaria realizada o día vinte e catro de xullo de dous mil nove, acordou aprobar inicialmente o expediente de suplemento de créditos núm 1/2009, por importe total de 70.942,26 € o que se somete a información pública, durante o prazo de quince días hábiles, contados a partir do seguinte ao da publicación deste anuncio no BOP, co fin de que os interesados poidan presentar as reclamacións ou suxestións que consideren oportunas, de acordo co disposto no artigo 169.1 do RDL 2/2004 e artigo 20 do Real Decreto 500/90 de 20 de abril, por remisión do artigo 177.2 do RDL e o artigo 38.2 del Real Decreto 500/90 de 20 de Abril). Cee, 4 de agosto de 2009. O ALCALDE, Ramón Vigo Sambade
17/08/2009 | Administración LocalMunicipal
Cee
Contas presuposto exercicio de 2008

ANUNCIO Formulada e rendida a conta xeral deste Concello correspondente ao exercicio de 2008, integrada polas contas e estados a que fai referencia a legislación vixente, e dictaminada pola Comisión especial de contas o día 22 de xullo de 2009, expónse ao público cos documentos que a forman na Secretaría deste Concello, durante quince días hábiles, e oito máis, contados a partir do seguinte ao da inserción do presente anuncio no Boletín Oficial da Provincia, co fin de que os interesados podan presentar reclamacións, reparos ou observacións en virtude dos artigos 116 da Lei de bases de réxime local e 212.3 do Texto refundido da lei reguladora de facendas locais. Cee, 31 de xullo de 2009. O ALCALDE, Ramón Vigo Sambade
17/08/2009 | Administración LocalMunicipal
Santiago de Compostela
Sección Municipal de Contratación
Licitación do Subministro de Uniformidade para a Policía Municipal

OBXECTO DO CONTRATO: Subministro de uniformidade para o persoal da Policía Municipal. REFERENCIA DO EXPEDIENTE: CON/165/2009. TIPO DE LICITACIÓN: 126.606,80 euros, desglosado en función dos seguintes lotes: Os lotes poderán adxudicarse xuntos ou por separado, a un ou a máis licitadores, de xeito que se admitirán ofertas a un só lote ou a varios. PRAZO DE EXECUCIÓN: Fíxase un prazo máximo de execución de dous (2) meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Concello de Santiago. (Sección de Contratación) Tfno.: 981 54 30 33. Fax: 981 54 23 04. Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no artigo 16 prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 05 de agosto de 2009. O ALCALDE, Asdo.: José A. Sánchez Bugallo
17/08/2009 | Administración LocalMunicipal
Mugardos
Nomeamento presidente comisión informativa de cultura e deportes

ANUNCIO O Sr. Alcalde do Concello de Mugardos, con data 06.08.2009, dictou a Resolución que de seguido se transcribe: “RESOLUCION DA ALCALDIA Nº 553/2009.- En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 42 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, e tras a modificación das comisións informativas permanentes por acordo plenario de data 31.07.2009 tras a toma de posesion da nova concelleira, RESOLVO: Primeiro.- Nomear a Don JOSÉ ANTONIO BOUZA REY, Presidente efectivo da Comisión informativa de Cultura e Deportes. Da presente resolución darase conta ó Pleno da Corporación na primeira sesión que éste celebre, notificarase persoalmente ó interesado para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma.” Mugardos, 6 de agosto de 2009. O ALCALDE, asdo. XOSÉ FERNÁNDEZ BARCIA
17/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 160/2009

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña. Denominación: Reordenación liñas subterráneas Astano-San Valentín-Praza Eirexa. Situación: concello de Fene. Características Técnicas: Liña eléctrica de media tensión subterránea a 15 kV, cunha lonxitude de 735 m, coa orixe no C. T. Avda. do Mar, condutor tipo RHZ1 12/20 kV 3(1x240) Al, e final na L. M. T. S. a C. T. Marqués de Figueroa. Liña eléctrica de media tensión subterránea a 15 kV, cunha lonxitude de 1.140 m, coa orixe na L. M. T. S. a C. T. Avda. do Mar, condutor tipo RHZ1 12/20 kV 3(1x240) Al, e final na L. M. T. S. a C. T. Fene Festa. Centro de transformación non prefabricado, cunha potencia de 400 kVA e relación de transformación de 15.000/400-230 V. Concello de Fene. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xullo de 2009 Tristana Moraleja Gómez Xefa territorial da Coruña
17/08/2009 | Administración LocalMunicipal
Cariño
Resolución das alegacións e aprobación definitiva do documento de delimitación das zonas consolidadas dos núcleos rurais da Ortigueira (A Ortigueira, Pousadoiro e Reboredo)

ANUNCIO O Pleno do Concello en sesión ordinaria celebrada o trinta de maio deste ano, adoptou o seguinte acordo: PRIMEIRO.- Estimar na súa totalidade a alegación presentada por Don Jose Apolinar Mouloudi Perez Lastra Tami e parcialmente ás alegacións presentadas por Don Nedim Mario Joao Qayyum Fernandez Cueto e Dona Santos Yongwei Nicolov Romanescu, no expediente de aprobación provisional do documento de delimitación da zona consolidada do núcleo rural da Ortigueira ( A Ortigueira, Pousadoiro e Reboredo ), nos termos do informe elaborado por Don Julio Rafael Garcia Trevijano Boushaj, arquitecto do equipo redactor e presentado no Concello o 27/03/09 ( nº rexistro de entrada 932 ). SEGUNDO.- Aprobar definitivamente o documento de delimitación da zona consolidada do núcleo rural da Ortigueira, Pousadoiro e Reboredo, coas modificacións introducidas como consecuencia das estimacións acordadas no punto anterior. TERCEIRO.- Publica-lo presente acordo no Boletín Oficial da Coruña e no taboleiro de anuncios da Casa Consistorial, data na que entrará en vigor. Cariño, 05/08/09. O ALCALDE ASDO. JOSE LUIS ARMADA CASTRO
17/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número expediente: 282/2008

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 20 kV., de 1.115 m. de lonxitude, coa orixe e final na L. M. T. S., entre C. T. Urbanización Fincheira e C. T. Fincheira, unha vez que entre e saia no centro de transformación a instalar no lugar de Cortes, no termo municipal de Rianxo, (expte. n° 282/2008), por resolución deste Departamento Territorial de data 12 de marzo de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 de A Coruña. Este Departamento Territorial acorda sinala-lo día 22 de setembro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Rianxo, deducida da que se someteu a información pública no DOG, BOP e no xornal “El Ideal Gallego” de datas 4/09/08, 12/08/08 e 19/08/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 21 de xullo de 2009 A XEFA TERRITORIAL, Tristana Moraleja Gómez
17/08/2009 | Administración LocalMunicipal
Frades
Contrato administrativo

Dacordo co establecido na cláusula 16 A do prego que rixe a contratación, mediante procedemento negociado, do “Proxecto de Abastecemento de Auga Potable en Abellá”, faise público que a Xunta de Goberno Local na súa reunión do día 24 de xullo pasado, adxudicou de forma provisional dito proxecto a U. T. E. CONSTRUCCIONES TARRIO, S. L. E AEDES Y CONTRATAS, S. L. Os interesados, si o solicitan, poden ser informados nun prazo de cinco días dos motivos da adxudicación; desde o día seguinte o desta comunicación ou da súa publicación no Boletín Oficial da Provincia. Frades a 27 de xullo de 2009 0 Alcalde Asdo/ Jesús Miguel Prado Patiño
17/08/2009 | Administración LocalMunicipal
Cariño
Acordo de aprobación definitiva do documento de delimitación das zonas consolidadas dos núcleos rurais de Cariño (Cariño de Arriba, Vilar e Vila), A Pedra (A Pedra e Murela), Sismundi, Feás, Landoi (Landoi e Cabanán) e Seixo

ANUNCIO O Pleno do Concello en sesión ordinaria celebrada o trinta de maio deste ano, adoptou o seguinte acordo: PRIMEIRO.- Ratificar a declaración da Xunta de Goberno do día 27/10/08, de aplicación definitiva dos documentos de delimitación das zonas consolidadas dos núcleos rurais de Cariño (Cariño de Arriba, Vilar e Vila), A Pedra (A Pedra e Murela), Sismundi, Feás, Landoi (Landoi e Cabanán) e Seixo segundo os criterios e planos contidos no documento redactado pola empresa Estudio Técnico Galego e presentado no Concello o 21 de outubro de 2008 ( nº rexistro 3106 ) SEGUNDO.- Publicar o presente acordo no Boletín Oficial da Coruña e no taboleiro de anuncios da Casa Consistorial, data na que entrará en vigor. Cariño, 05/08/09. O ALCALDE ASDO. JOSE LUIS ARMADA CASTRO